L'Espoir
L'Espoir (srpskohrvatski: Nada) je roman Andréa Malrauxa iz 1937. godine, njegovo pretposljednje izravno fikcionalno djelo, posvećena autorovim suborcima u Španjolskoj. Roman je inspiriran Španjolskim građanskim ratom, a u njemu se Malraux u potpunosti idetificira s političkom idejom, one staljinizma, čime ovaj roman gubi na elementima erotizma i filozofije, koji su bili tako karakteristični za njegove ranije radove. Nada odudara i u formalnom aspektu te gubi klasičnu i stabilnu narativnu strukturu Malrauxovih ranijih romana, postavši zapravo hibridna lirsko-epska forma, odnosno serija labavo povezanih epizoda. Nakon njegovog kapitalnog djela, La Condition humaine, Malraux je doista, u kontekstu stila i forme, napravio zaokret, prihvativši čak u Nadi postojanje određenih univerzalnih i transparentnih, istina ugroženih, vrednota, što je velika razlika u odnosu na apsurdni i besmisleni svijet njegovih prvih romana. 

Nada će postati i jedino Malrauxovo ekranizirano djelo. Film, naslovljen Espoir, sierra de Teruel će režirat i za njega scenarij napisati sam Malraux, a producirat će ga njegov prijatelj, Edouard Corniglion-Molinier. Nakon inicijalne cenzure, film je premijerno prikazan 1945. godine uz dobre kritike.

Romani 1937.
Djela Andréa Malrauxa
Authority control 2